**O z n a m**

**Zápis detí do Materskej školy Povina, na školský rok 2024/2025**

Na predprimárne vzdelávanie v materských školách sa prijímajú deti v súlade § 59 zákona č. 245/2008 Z. z. a v súlade § 3 vyhlášky Ministerstva školstva Slovenskej republiky č. 438/2020 ktorou sa mení a dopĺňa vyhláška Ministerstva školstva Slovenskej republiky č. 306/2008 Z. z. o materskej škole  v znení vyhlášky č. 308/2009 Z. z.

**TERMÍN PODÁVANIA ŽIADOSTÍ**:    od 13.05.2024 do 24.05.2024

**ČAS:**od  10:00 hod.- do 12:00 hod.

**MIESTO PODÁVANIA ŽIADOSTÍ:** Materská škola Povina – kancelária zástupcu riaditeľa MŠ

Dieťa sa na predprimárne vzdelávanie prijíma na základe žiadosti zákonného zástupcu, spolu s potvrdením o zdravotnej spôsobilosti od všeobecného lekára pre deti a dorast. Potvrdenie o zdravotnej spôsobilosti dieťaťa obsahuje aj údaj o povinnom očkovaní dieťaťa.

**Žiadosť musí byť  podpísaná obidvoma zákonnými zástupcami !**

Žiadosť o prijatie dieťaťa do MŠ si zákonný zástupca môže prísť prevziať osobne do MŠ, alebo stiahnuť z webového sídla obecného úradu Povina na stránke: <https://obec-povina.sk/ms-povina/>.

Pre uľahčenie komunikácie medzi materskou školou a zákonným zástupcom Vás prosíme vypísať **Písomné vyhlásenie** o dohode, že rozhodnutie sa doručí iba jednému zákonnému zástupcovi. Po vyplnení a podpísaní ho doručí do materskej školy podľa pokynov.

**ZÁKONNÍ ZÁSTUPCOVIA SI NA ZÁPIS PRINESÚ:**

* občiansky preukaz,
* rodný list dieťaťa,
* prefotenú kartičku poistenca dieťaťa.

**PODMIENKY PRIJATIA**

na predprimárne vzdelávanie sa **prednostne**prijíma dieťa:

* ktoré dosiahne päť rokov veku do 31. augusta, pre ktoré je predprimárne vzdelávanie **povinné**
* – 5 ročné
* – 4 ročné
* ktorého súrodenec už navštevuje materskú školu a  dovŕšilo 3 roky veku k 31. 8. 2023
* – 3 ročné
* ktoré má trvalý pobyt v Povine

**Ďalšie podmienky:**

- pri nenaplnení kapacity, budú prijaté aj deti mladšie ako 3 roky, ktoré majú osvojené základné hygienické a samoobslužné návyky a sú primerane samostatné (bez plienok, cumľa, vedia samostatne používať lyžicu, napiť sa z pohára, použiť WC, umyť si ruky, byť aktívne pri obliekaní a obúvaní (nie je nevyhnutné, aby sa vedelo celkom samé obliecť, vyzliecť, zaviazať si šnúrky), poznať svoje veci;

**Ak ide o dieťa so špeciálnymi výchovno-vzdelávacími potrebami**, zákonný zástupca predloží okrem žiadosti a potvrdenia o zdravotnom stave dieťaťa aj vyjadrenie príslušného zariadenia výchovného poradenstva a prevencie.

Prijímanie detí na predprimárne vzdelávanie do materskej školy je limitované kapacitnými možnosťami materskej školy v nadväznosti na ustanovenie § 28 ods. 9 a 10 zákona č. 245/2008 Z. z.

**RODIČ PODÁVA ŽIADOSŤ :**

* osobne v MŠ Povina, uprednostňujeme **osobné doručenie žiadostí s prítomnosťou dieťaťa**
* poštou – *Materská škola pri základnej škole Povina, Povina 171, 023 33*
* prostredníctvom elektronického podania doručeného do elektronickej schránky ( nie e-mail).

Riaditeľ materskej školy vydá rozhodnutie o prijatí dieťaťa na predprimárne vzdelávanie od 1. septembra príslušného školského roka najneskôr do 30. júna kalendárneho roka, ktorým sa príslušný školský rok začína.

Bližšie informácie k prijímaniu detí do MŠ poskytne zástupkyňa riaditeľa pre Materskú školu na tel. čísle:  **0911 234 976**

Mgr. Lenka Rybánska zástupca riaditeľa MŠ

Usmernenie k zápisu na školský rok 2024/2025 -  [29181.760793.pdf (minedu.sk)](https://www.minedu.sk/data/att/b82/29181.760793.pdf)